Document ID: 32012D0532

DECIZIA DE PUNERE ÎN APLICARE A COMISIEI
din 27 septembrie 2012
de modificare a anexei I la Decizia 2004/211/CE în ceea ce privește rubricile referitoare la Bahrain și la Brazilia din lista țărilor terțe și a părților acestora din care sunt autorizate importuri în Uniune de ecvidee vii și de material seminal, de ovule și de embrioni din specia ecvină
[notificată cu numărul C(2012) 6732]
(Text cu relevanță pentru SEE)
(2012/532/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 17 alineatul (3) litera (a),
având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), precum și articolul 19 teza introductivă și articolul 19 literele (a) și (b),
întrucât:
(1)
Directiva 92/65/CEE stabilește condițiile aplicabile importurilor în Uniune, printre altele, de material seminal, ovule și embrioni din specia ecvină. Respectivele condiții trebuie să fie cel puțin echivalente celor aplicate pentru comerțul între statele membre.
(2)
Directiva 2009/156/CE stabilește condițiile de sănătate animală pentru importul de ecvidee vii în Uniune. Directiva prevede că se autorizează numai importurile în Uniune de ecvidee care provin din țări terțe care sunt indemne de morvă timp de șase luni.
(3)
Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (3) stabilește o listă cuprinzând țări terțe sau părți din aceste țări, în cazul în care se aplică regionalizarea, din care statele membre urmează să autorizeze importurile de ecvidee și de material seminal, de ovule și de embrioni și precizează celelalte condiții care se aplică acestor importuri. Bahrain și Brazilia sunt în prezent incluse în lista prezentată în anexa I la Decizia 2004/211/CE.
(4)
În aprilie 2010, Comisia a primit un raport cu privire la cazuri confirmate de morvă în regiunile de nord ale Bahrainului. Având în vedere raportul respectiv, precum și evoluția situației sănătății animale în țara terță respectivă, Decizia 2004/211/CE, astfel cum a fost modificată de Decizia de punere în aplicare 2011/512/UE a Comisiei (4), prevede regionalizarea Bahrain-ului. În plus, decizia prevede că numai importurile și admiterea temporară în Uniune a cailor înregistrați din regiunea BH-1 din țara terță respectivă, astfel cum sunt descrise în anexa I la Decizia 2004/211/CE, sunt permise.
(5)
La 30 aprilie 2012, Bahrain a furnizat Comisiei un raport final privind eradicarea morvei în partea de nord a țării terțe respective, care nu a fost inclusă în regiunea BH-1, menționată în anexa I la Decizia 2004/211/CE, și, de asemenea, a prezentat garanții adecvate că niciun caz de morvă nu a fost înregistrat în acea parte a țării terțe pe o perioadă de șase luni anterioară comunicării raportului Comisiei.
(6)
În plus, Bahrain a prezentat informații care arată că au fost realizate îmbunătățiri substanțiale pentru a asigura supravegherea veterinară oficială a situației de sănătate a ecvinelor în țara terță respectivă. Bahrain, de asemenea, s-a angajat să continue supravegherea morvei pe teritoriul său.
(7)
Ținând cont de informațiile și garanțiile prezentate de Bahrain, este adecvat să se autorizeze reintroducerea în Uniune a cailor înregistrați pentru curse, competiții și evenimente culturale, după exportul temporar din regiunea BH-1 a țării terțe respective, precum și importurile și admiterea temporară în Uniune a cailor înregistrați din zonele Bahrainului care se află în afara regiunii BH-1. Prin urmare, anexa I la Decizia 2004/211/CE ar trebui modificată în consecință.
(8)
În plus, morva este prezentă în unele părți ale teritoriului Braziliei, în consecință sunt permise numai importurile de ecvidee și de material seminal, de ovule și de embrioni de ecvidee care provin din regiunea BR-1 a teritoriului țării terțe respective, prezentate în coloana 4 din anexa I la Decizia 2004/211/CE. Statele Minas Gerais și Rio de Janeiro sunt în prezent enumerate în regiunea respectivă.
(9)
La 22 mai 2012, Brazilia a notificat Organizației Mondiale pentru Sănătatea Animalelor (OIE) confirmarea unui caz de morvă la un cal din Minas Gerais. În consecință, Brazilia a încetat emiterea de certificate de sănătate animală în conformitate cu Directiva 2009/156/CE pentru întregul grup al statelor federale incluse în regiunea BR-1. În plus, la 16 iulie 2012, Brazilia a notificat Comisia cu privire la un alt caz de morvă detectat în statul Rio de Janeiro.
(10)
Întrucât statele Minas Gerais și Rio de Janeiro nu mai sunt indemne de morvă, iar autoritățile competente din Brazilia au furnizat garanții în ceea ce privește absența bolii în celelalte state federale incluse în regiunea BR-1 din țara terță respectivă, rubrica pentru această regiune din anexa I la Decizia 2004/211/CE ar trebui modificată în vederea eliminării celor două state în cauză din descrierea regiunii respective.
(11)
Cu toate acestea, ținând seama de informațiile și garanțiile oferite de Brazilia, poate fi permisă pentru o perioadă limitată reintroducerea dintr-o parte a teritoriului statului Rio de Janeiro a cailor înregistrați după exportul temporar, în conformitate cu cerințele Deciziei 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (5).
(12)
Prin urmare, Decizia 2004/211/CE ar trebui modificată în consecință.
(13)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2004/211/CE se modifică după cum urmează:
1.
Rubrica referitoare la Bahrain se înlocuiește cu următorul text:
„BH
Bahrain
BH-0
Întreg teritoriul țării
E
-
-
-
-
-
-
-
-
-
-”
BH-1
Partea de sud (partea insulei principale din Bahrain descrise în rubrica 4)
E
X
X
X
-
-
-
-
-
-
BH-2
Partea de nord (partea din teritoriul țării în afara zonelor descrise în rubrica 4)
E
X
-
X
-
-
-
-
-
2.
Rubrica referitoare la Brazilia se înlocuiește cu următorul text:
„BR
Brazilia
BR-0
Întreg teritoriul țării
D
-
-
-
-
-
-
-
-
-
-
BR-1
Statele:
Rio Grande do Sul, Santa Catarina, Paraná, São Paulo, Mato Grosso do Sul, Goiás, Distrito Federal, Espírito Santo, Rondônia, Mato Grosso
D
X
X
X
X
X
X
X
X
X
BR-2
Sociedade Hípica Brasileira, aeroportul internațional Antonio Carlos Jobim - Galeão și autostrada între aceste două locații din statul Rio de Janeiro
D
X
Valabil până la 31.10.2012”
Articolul 2
Prezenta decizie se adresează statelor membre.
Adoptată la Bruxelles, 27 septembrie 2012.

Labels: 3
18
6